open-index/open-wikipedia-markdown huggingface dataset:
Harold Macmillan

**Maurice Harold Macmillan**, (Londres, 1894ko otsailaren 10a – *ibidem*, 1986ko abenduaren 29a) britainiar politikari kontserbakorra izan zen. 1957 eta 1963 artean Erresuma Batuko Lehen Ministroa izan zen. Macmillan Publishers bere familiaren argitaletxea zuzendu zuen.
Miracle Worker

"**Miracle Worker**" SuperHeavy rock supertaldearen lehen singlea da beraien izen bereko estudioko albumean agertzen dena. Reggae/rock abestia da Damian Marley, Joss Stone, eta Mick Jaggerrek abesten dutena. 2011ko uztailaren 7an kaleratu zuten deskarga digital moduan Erresuma Batuan. Abestiak 195. postua lortu zuen UK Singles Chart zerrendan.

## Musika bideoa 
"Miracle Worker" argitalpena bultzatzeko 2011ko abuztuaren 12an musika bideo bat igo zuten You Tubera 5:08 minutuko iraupena zuena. Stewartek zuzendu zuen eta Los Angeleseko Paramount estudioetan grabatu zuten; bideoan taldeko bost kideak agertzen dira.

## Abesti zerrenda 
## Zerrendak 
## Argitalpen historia 
## Erreferentziak 
## Kanpo estekak
Jacques Charles

**Jacques Alexandre César Charles** (Beaugency, 1746ko azaroaren 12a - Paris, 1823ko apirilaren 7a) fisikari, matematikari eta asmatzaile frantziarra izan zen.

## Biografia 
1746an jaio zen Beaugency-sur-Loire herrian. 37 urte gazteagoa zen Julie Françoise Bouchaud des Hérettes-ekin ezkondu zen. 1793an Frantziako Zientzia Akademian onartua izan zen eta Conservatoire National des Arts et Métiers sonatuan fisika irakaslea izan zen. parisen bertan hil zen 1823an 76 urte zituela.

## Aurkikuntza zientifikoak 
Hidrogenozko globo aerostatikoan hegan egiten lehenengoa izan zen. 1783an izan zen eta 1000 metrotako altuerara iritsi zen. Beste hainbat gailuren artean dentsimetroa asmatu zuen, likidoen dentsitate erlatiboa neurtzeko balio duena.

Gas idealak aztertzen ari zela gas baten bolumena eta tenperaturaren arteko erlazio finkatu zuen Charlesen legea deiturikoan. 1787an lortu zuen, Boyle-Mariotteren legeak aurretik (1664) eta Gay-Lussacen legeak (1805) ondoren osatuko zutena.

## Ikus, gainera 
* Gas idealen legeak
* Charlesen legea
Karl Kasiel Blitz

Bere benetako izena **Karl Kasiel Blitz** (Czernowitz –egun Ukrainan dagoen Txernivtsi-, 1897 – Australia, 1985eko uztailaren 13a) zen, baina gerra ondoren bere izenari kutsu alemanarra kendu nahian, Charles K. Bliss bezala ezagutzera eman zuen. Ingeniari kimikoa eta semiologoa, ikerlari honen biografia benetako nobela izan zen: Naziek Austria okupatu zutenean atxilotua izan zen, nazien konzentrazio-zelaiak ezagutu zituen preso egon baitzen, handik ihes egin zuen, Britania Handira joan zen eta handik Shangaira. Ekialdean mandarinera ezagutu zuen eta horrek nazioarteko hizkuntza bat sortzeko ideia eman zion. Horretan Gottfried Wilhelm Leibnizek 1679an azaldutako lengoaia sinboliko bat sortzeko beharrari buruzko iritziak izan zituen kontutan. Bere izena daraman sistemaren lehenengo sinboloak 1942an asmatu zituen. Gai horretaz argitaratu zuen lehenengo liburua Australian agertu zen, 1949an . Eredu hori jarraituz Bliss sinboloak, nahiz eta bere egileak beste asmoarekin sortutakoak izan, egun komunikatzeko arazoak dituzten pertsonekin mundu osoan erabiltzen dira. Sistemaren erabileran aldaketa hori Kanadan hasi zen, Toronton, 1971an. Aurkinkuntza horren haritik Blissymbolics Communication International (BCI) erakundea sortu zen. Instituzio berri horren helburua sistema honen erabilpena mundu osoan bultzatzea eta, aldi berean, sistemak bere unibertsaltasuna gal ez zedin, sortzen diren piktograma eta kontzeptu berrien galbahe lana egitea.

## Charles Blissen liburuak 
* *International Semantography: A Non-Alphabetical Symbol Writing Readable in All Languages. A Practical Tool for General International Communication, Especially in Science, Industry, Commerce, Traffic, etc. and for Semantical Education, Based on the Principles of Ideographic Writing and Chemical Symbolism*. Sydney: Institute of Semantography, 1949.
* *Semantography-Blissymbolics: A Simple System of 100 Logical Pictorial Symbols, Which can be Operated and Read Like 1+2=3 in All Languages...* Sydney: Semantography-Blissymbolics Pubs, 1978.
* *Semantography and the Ultimate Meanings of Mankind*. Sydney: Institute for Semantography, 1955.
* *The Blissymbols Picture Book* (Hiru liburuki). Coogee: Development and Advisory Publications of N.S.W. for Semantography-Blissymbols, 1985.
* *The Story of the Struggle for Semantography: The Semantography Series, Nos.1-163*. Coogee: Institute for Semantography, 1942-1956.
* Bliss, C.K. & McNaughton, S., Mr Symbol Man: *The Book to the Film Produced by the National Film Board of Canada and Film Australia* (Bigarren argitalpena). Sydney: Semantography (Blissymbolics) Publications, 1976.
* Bliss, C.K. (& Frederick, M.A. illus.), *The Invention and Discovery That Will Change Our Lives*. Sydney: Semantography-Blissymbolics Publications, 1970.

## Bibliografia 
* : Casilda Elorriaga del Hierro: Zerez eginda dago komunikazioa?. Zarautz: Dakit, 2002. Sarean: https://web.archive.org/web/20071020143340/http://www.dakit.eu/Berbala-ez.pdf

## Kanpo estekak 
* Charles Blissen biografia.

## Erreferentziak
Ignacio Zoco

**Ignacio Zoco Espartza** (Garde, Nafarroa Garaia, 1939ko uztailaren 31 &ndash; Madril, 2015eko irailaren 28a) Euskal Herriko futbolaria izan zen. Osasunan eta Real Madrilen aritu zen.

## Ibilbidea 
Haren lehen talde profesionala Osasuna izan zen, 1959tik 1962ra; ordurako erdilari sendoa izateagatik eta bere fisikoagatik (1,84 m) nabarmentzen hasia zen.

1962an Real Madridek fitxatu zuen eta han hamabi denboraldi eman zituen, 1974 arte; urte horiek talde madrildarraren historiako onenetakoak izan ziren: jokalaria zela, zazpi liga eta 1966ko Europako Kopa irabazi zituen.

Futbolaria izateari utzi zionean Nafarroako Gobernuaren Kirol Delegatua izan zen, UCDk izendatuta. Real Madridekiko lotura gorde eta jokalari-ohien batzordeko kidea izan zen. 1994ko urtarrilaren 13an lehen taldeko delegatua izendatu zuten, Miguel Ángel Gonzálezen ordez. Karguan 1997-1998 denboraldia arte egon zen eta Chendok ordezkatu zuen.

María Ostiz kantariarekin ezkondu zen.

## Espainiako selekzioan 
Espainiako selekzioarekin 25 partidatan aritu zen eta gol bakarra sartu. Lehen aldia 1961eko apirilaren 19an izan zen, Galesko futbol selekzio nazionalaren kontra; azkena Liejan (Valonia), Belgikaren kontra izan zen. Espainiak irabazitako 1964ko Eurokopan esku hartu zuen, bai eta Ingalaterrak antolatutako 1966ko Munduko Futbol Txapelketan ere; hor, taldea lehen fasean kanporatua izan zen.

## Erreferentziak 
## Kanpo loturak 
*  Zocoren fitxa Real Madrideko web orri ofizialean.
Etaio (argipena)

**Etaio** edo **Etaiu** izenak adiera hauek ditu:

## Aldaerak 
* **Etaio**: Euskaltzaindiak deiturari dagokionez euskara baturako onartutako grafia.
* **Etaiu**: Euskaltzaindiak Nafarroa Garaiko udalerriaren izenari dagokionez euskara baturako onartutako grafia.
* *Etayo*: deiturari zein herriari dagokionez espainieraz erabilitako grafia.

## Toponimia 
* Etaiu, Nafarroa Garaiko herria.

## Deitura 
* Jesús Etaio (1894-1951), kazetaria.
* Carlos Etaio edo Etaio kapitaina (1921-2006), itsasgizona eta esploratzailea.
* Jose Maria Etaio (1961-), atleta.

## Erreferentziak
Danny Elfman

**Daniel Robert "Danny" Elfman** (1953ko maiatzaren 29a, Los Angeles, Kalifornia) estatubatuar zinema eta telebista musikagile bat da, horretaz gain Oingo Boingo musika taldeko burua eta Simpsondarrak marrazki bizidunen sarrera doinuaren sortzailea izateagatik ere ezaguna da.

## Filmografia 
### Zinema 
Honako filma hauen soinu bandak konposatu izan ditu:

* *The Simpsons Movie* (2007)
* *Spiderman 3* (2007)
* *Meet the Robinsons* (2007)
* ''Charlotte's Web* (2006)
* *Deep Sea 3D (Imax)* (2006)
* *The Corpse Bride* (2005)
* *Charlie and the Chocolate Factory* (2005)
* *Spider-Man 2* (2004)
* *Big Fish* (2003)
* *The Hulk* (2003)
* *Chicago* (2002)
* *Red Dragon* (2002)
* *Men in Black II* (2002)
* *Spider-Man* (2002)
* *Novocaine (w/ Steve Bartek)* (2001)
* *Planet of The Apes* (2001)
* *Spy Kids* (2001)
* *Heartbreakers (themes)* (2001)
* *The Family Man* (2000)
* *Proof of Life* (2000)
* *Sleepy Hollow* (1999)
* *Anywhere But Here* (1999)
* *Instinct* (1999)
* *A Civil Action* (1999)
* *My Favourite Martian* (1999)
* *A Simple Plan* (1998)
* *Psycho* (1998)
* *Good Will Hunting* (1997)
* *Scream 2 "Cassandra Aria"* (1997)
* *Flubber* (1997)
* *Men in Black* (1997)
* *Mars Attacks!* (1996)
* *Extreme Measures* (1996)
* *Freeway (film)* (1996)
* *The Frighteners* (1996)
* *Mission: Impossible* (1996)
* *Dead Presidents* (1995)
* *To Die For* (1995)
* *Black Beauty* (1994)
* *Dolores Claiborne* (1994)
* *Shrunken Heads* (1994)
* *Army of Darkness* (1993)
* *The Nightmare Before Christmas* (1993)
* *Sommersby* (1993)
* *Batman Returns* (1992)
* *Article 99* (1992)
* *Pure Luck* (1991)
* *Darkman* (1990)
* *Dick Tracy* (1990)
* *Edward Saksehånd* (1990)
* *Nightbreed* (1990)
* *Batman* (1989)
* *Beetlejuice* (1988)
* *Big Top Pee Wee* (1988)
* *Hot to Trot* (1988)
* *Midnight Run* (1988)
* *Scrooged* (1988)
* *Summer School* (1987)
* *Back to School* (1986)
* *Wisdom* (1986)
* *Pee Wee's Big Adventure* (1985)
* *Forbidden Zone* (1985)

### Telebista 
Honako telesaila hauen soinu bandak konposatu izan ditu:

* *Point Pleasant* (2004)
* *Desperate Housewives* (2004-2007)
* *The Dilbert Zone* (1999)
* *Lincoln/Mercury Campaign* (1998)
* *Perversions Of Science* (1997)
* *Nissan Television Campaign* (1996)
* *Batman: Animated Series* (1992)
* *The Flash* (1990)
* *Simpsondarrak* (1989)
* *Tales from the Crypt* (1989)
* *Fast Times* (1986)
* *Pee Wee's Playhouse* (1986)
* *Sledge Hammer* (1986)
* *Amazing Stories'' (1985)

## Kanpo loturak 
* Danny Elfmanen IMDBko fitxa ikusgai 
* Oingo Boingo musika taldearen webgunea
Boyle-Mariotteren legea

thumb|thumbtime=71|**Gas idealen legea** ulertzeko bideoa.
**Boyle-Mariotteren legea**, gas idealen legeetako bat da, prozesu isotermoa aztertzen duena hain zuzen ere. Robert Boylek Oxforden (1664)eta Edme Mariottek Parisen (1676) bakoitzak bere aldetik aurkituriko legea da.

## Legea 
Legeak dioenez, *gas baten sartu-irtenik gabe gasaren tenperatura konstante mantentzen bada gas honen gaineko presioa eta gasaren bolumena alderantziz proportzionalak dira*. Hau da:

P_1V_1=P_2V_2\,

Ikurrak:
: P_1\,= Hasierako presioa (atm)
: V_1\,= Hasierako bolumena (litro)

: P_2\,= Amaierako presioa (atm)
: V_2\,= Amaierako bolumena (litro)

## Boyleren saiakuntza 
thumb|250px| Tenperatura konstante mantenduz bolumena eta presioaren arteko erlazioa azaltzen duen saiakuntzaren animazioa
Hau da Boylek egin zuen esperimentua. Tenperatura konstante mantenduz presioa handitu ahala bolumena jeisten zela ikusi zuen, baina beti ere bien arteko biderkaketa konstante mantentzen zen. Horretarako ontzi batean gasa sartu zuten eta goiko aldean enbolo batekin hermetikoki itxi. Enboloan pisua jarriz hau jeitsi eta bolumena txikitzen zenean ontzi barruko gasaren presioa igo egiten zen, aldiz enboloa jasoz bolumena handitzean presioa txikitu egiten zen.

Beraz:

PV=k\,

## Azalpena 
Bolumena txikitzerakoan gas molekulek toki gutxiago dute mugitzeko eta maizago jotzen dituzte ontziaren hormak. Aldiz bolumena handitzerakoan molekulek toki gehiago dute eta hormen kontrako talkak gutxiagotzen dira.

## left|24px Ariketak 

Fitxategi:Gas idealen legea  Ariketa  3 DBH.webm|thumbtime=71|**Gas idealen legea** lantzeko ariketa.

## Ikus, gainera 
* Gas idealen legeak
* Gay-Lussacen legea
* Charlesen legea

## Kanpo estekak
Missoula

**Missoula** Ameriketako Estatu Batuetako Montana estatuko izen bereko Missoula konderrian dagoen hiri bat da. 2010. urtean 66.788 biztanle zituen. *The Garden City* edo *Lorategien Hiria* ezizena du.

## Klima 

## Zinema 
1992. urtean Robert Redford aktore eta zinema zuzendariak zuzendu zuen *A River Runs Through It* filma hiri eta konderri honetan filmatu zen, bertan Brad Pitt, Craig Sheffer eta Craig Sheffer aktoreek antzeztu eta Montana estatuko ibai, mendi eta baso ikusgarriez beteriko paisaia bikainak ikus daitezke.

## Iruditegia 

Fitxategi:Downtown Missoula center.jpg|Hiriaren erdigunea.
Fitxategi:Missoula county courthouse.jpg|Epaitegia.
Fitxategi:University of Montana from Mt. Sentinel.jpg|Unibertsitatea.

## Herritar ezagunak 
* David Lynch (1946), zinema eta telebista zuzendaria.

## Erreferentziak 
## Kanpo estekak 
* Missoula hiriko webgunea
Döner kebab

**Döner kebab** (, ) turkiar kebab da, erretoki bertikal bat erabiltzen duena. XIX. mendeko Otomandar Inperioan asmatua, arabiar shawarma eta greziar gyros antzekoak dira.

Janari laster hau haragia barazki edo beste osagaiekin egiten dute, pita edo *dürüm* batean bildua.

## Erreferentziak
Belar-gurdia (John Constable)

***Belar-gurdia*** () John Constablek 1821ean egindako margolana da.

Egun ospe handiko margolana izan arren, Ingalaterrako Errege Akademian 1821ean estreinako aldiz erakutsi zenean, ezin izan zuen eroslerik topatu. Frantzian harrera beroagoa izan zuen, Théodore Géricaultek goraipatu baitzuen.

## Nolakoa 
Stour ibaiaren ondoan dagoen errota bat atzean duela, gurdi bat ageri da konposizioaren erdian. Izena gorabehera, gurdi zahar hori hutsik dago. Bi pertsonak daramate, ibaiaren erdian. Atzean, belar soroak daude, argi epelaren azpian.

## Nola 
Ikusi bezalakoak irudikatzen zituen paisaiak Constablek, xume eta xalo, idealizaziorik egin gabe. Natura haietan, gizakiak, animaliak eta paisaiak harmoniatsu bizi dira. Constableren beste lanetan bezala, zeruaren eta argiaren akabera da goraipatzekoa. Hemengo honetan, Ingalaterrako zeru tipikoa dugu, hodeiez estalia baina atertu berria.

Koadroa hobeki egitearren, Constablek aire zabalean hainbat estudio egin zituen lehenago, margolan hau osatzen duten elementuak banan-banan aztertzeko. Estudio horietan pintzelkada arin-arina da, geroago inpresionistek eginen zuten bezalakoa. Edonola ere, azken bertsiorako, Constablek pintzelkada klasikoa erabili zuen, Arte Ederretako Akademiak agindutako printzipioei jarraituta.

## Erreferentziak 
## Kanpo estekak
Falafel

**Falafel** (, *falāfil*) garbantzuz edo babaz egindako kroketa da. Usadiozkoa da jogurt edo tahini saltsaz ateratzea, baita sandwich batean edo agabe ogiaz.

Aditu gehienek Egipton asmatu zutela uste dute baina egun Ekialde Hurbil osoan jaten dute. Egiptoar koptoek eurek asmatu zutela aldarrikatzen dute, garizuman haragiaren ordezkaria bilatzen ari zirela. Egun, mendebaldean kale-janari hedatu bilakatu da.

## Iruditegia 

Fitxategi:Pita felafel.jpg|Falafel pita batean.
Fitxategi:Il Falafel di Ramallah.JPG|Prestaketa.

## Kanpo estekak
Mombasako Fort Jesus

**Fort Jesus** () portugaldarrek, errege Filipe I.aren (Filipe II.a Espainiakoa) aginduz, 1593 eta 1596 artean Mombasan (gaur egun Kenya) eraikitako gotorlekua da. Honen helburua Mombasako portua babestea zen, Indiarako bideko geldileku garrantzisua baitzen. Arkitektoa Giovanni Battista Cairati milandarra izan zen. XVI. mendeko portugaldar gotorgune militar aipagarrienetako eta hobekien kontserbatuetako bat da. Airetik ikusita gizaki baten forma du.

1969tik Monumentu Nazionala da eta 2011n UNESCOk Gizateriaren Ondare izendatu zuen.

## Iruditegia 

Fitxategi:Fort JesusMombasa.jpg|Harresia itsasoaren bazterrean
Fitxategi:Mombasa-FortJesus.jpg|*Santo Mathias* baluartea eta sarrera nagusia
Fitxategi:Fort Jesus.jpg|Barnealdea. Eskuinean kaperaren hondakinak eta ezkerrean museoa.
Fitxategi:Fort Jesus Passage des arches.jpg|Itsasorantz doan *Arkuen pasabidea*.

## Erreferentziak 
## Kanpo estekak
Grammy Sariak

**Grammy Sariak** () Arte eta Zientzien Grabazio Akademia Nazionala estatubatuar erakundeak musika industriako artistak nabarmendu asmoz urtero eman ohi dituen sari batzuk dira. 1958an sortu ziren. Ameriketako Estatu Batuetan urtero ospatu ohi diren musika sarien inguruko lau ikuskizunetako bat da (besteak Billboard Sariak, Amerikar Musika Sariak eta Rockaren Ospearen Aretoa dira).

Grammy sarietarako izendatua izateko epe muga urriaren 1a izan ohi da. Hori dela eta, artista askok estrategiko data horretarako euren lanak argitaratu eta sari hauek eskuratzeko aukerak areagotzen dituzte.

Halere askorentzat Grammy Sariak polemikoak dira, adibidez Queen, Depeche Mode edota Led Zeppelin bezalako talde esanguratsuek inoiz ez baidute Grammy Sari bakar bat ere jaso, aldiz David Bowie musikariak bakarra irabazi zuen eta Paul McCartney musikariak bere ibilbide luze osoan zehar ere bakar bat jaso du.

## 1988ko polemika 
1988an Jethro Tull britainiar musika taldeak bere *Crest of a Knave* diskoarengatik Hard Rock/Meta
Disko Onenaren Grammy Saria irabazi zuen, aldiz Metallica estatubatuar heavy metal musika taldea galtzaile atera zen.

Gertaera hau heavy metal musika zaletuentzat irain bat izan zen, ondorioz orduezkeroztik heavy metal eta hard rock musikentzako sari bana banatu ohi dira. Bestalde, Jethro Tull taldeko managerrak badaezpada taldekideei urte hartako sari banaketa ekitaldira ez joatea aholkatu zien, zorionez ez ziren joan, gainera kategoria hartako sari banaketa unean ikuslegoaren zati batek emaitzaren aurka oihu egin zuen. Ondorioz, kritikei aurre egiteko Jethro Tull taldeak britainiar musika aldizkari batean *The flute is a Heavy Metal instrument!* ("Txirula Heavy Metal musika tresna bat da!") iragarkia argitaratuarazi zuen. Azkenik gaia akitu egin zen.

## Kanpo estekak 
* Grammy Sarien webgunea
Edme Mariotte

**Edme Mariotte** (Til-Châtel, 1620 inguruan - Paris, 1684ko maiatzaren 12an) apaiz eta fisikari frantziarra izan zen.

## Biografia 
Til-Châtel barrutiko administraria zen Simon Mariotteren seme gazteena izan zen. Familia inportantea zuen, esate baterako bere anaia Jean Mariotte Parisko parlamentuaren administratzailea izan zen 1630 eta 1682 artean.

Luis XIVaren finantza ministroa zen Jean-Baptiste Colbertek animatu zuen Mariotte 1668an parisko Zientzia Akademian sartzera. Bertan gasekin egindako esperimentuen berri eman zuen 1676an aurrerago Boyle-Mariotteren legea izenaz ezagutuko zena. Boylek egin bezala berak ere "tenperatura konstantean gas baten bolumena eta presioa alderantziz proportzionalak direla" frogatu zuen. Bien omenez Boyle-Mariotteren legea izendatu zen aurkikuntza hau.

Frantziako fisika arloaren fundatzaileetako bat kontsideratua dago. 1654 eta 1658 artean fisika irakaslea izan zen. Aztertu zituen beste arlo batzuk optika, solidoen elastikotasuna eta hidrodinamika izan ziren.

## Ikus, gainera 
* Boyle-Mariotteren legea
Jesús Glaria Jordán

**Jesús Glaria Jordán** edo ***Glaria IV*** (Alesbes, Nafarroa, 1942ko urtarrilaren 2 &ndash; L'Espluga de Francolí, Katalunia, 1978ko irailaren 19) Euskal Herriko futbolaria izan zen. Oberenan hasi eta lehen mailako Club Atlético de Madrid eta RCD Espanyolen aritu zen.

## Ibilbidea 
Iruñeko Oberena Kirol Elkartean hasi eta gero Club Atlético de Madridek fitxatu zuen. 1960an lehen taldera pasatu zuten eta 1961eko otsailaren 19an debuta egin zuen liga txapelketan, Betisen kontra. Lehen denboraldi honetan taldeak Kopa irabazi zuen eta ligan bigarren geratu zen baina Glariak ez zuen jokatzeko aukera askorik izan. Hurrengo denboraldian Atléticok Europako Errekopa irabazi zuen; Madrilgo taldeak irabazi zuen nazioarteko lehen txapelketa izan zen.

1964-1965 denboraldian ere Kopa irabazi eta ligan bigarren geratu ziren; hurrengoan liga irabazi zuten. Madrilgo Atléticorekin Glariak 8 denboraldi eta 187 partida jokatu zituen liga txapelketan.

1968an Kataluniako RCD Espanyolek fitxatu zuen. Talde horrekin 7 denboralditan aritu zen. Lehenean taldea bigarren mailara jaitsi zen baina berriro lehen mailan 1972-1973an ligan hirugarren geratu ziren; kanpaina honetan Glariak Espanyolek FC Barcelonaren kontra Camp Noun lortu zuen lehen garaipena eman zion gola sartu zuen. 1974-1975 denboraldian erretiratu zen. Oro har 338 partida jokatu zuen lehen mailan eta 12 gol sartu zituen.

Glaria automobil istripuz hil zen 1978ko irailaren 19an; bere 10 urteko semea ere hil egin zen.

## Selekzioetan 
Espainiako selekzioarekin 20 aldiz aritu zen. Debuta 1962ko azaroaren 1ean egin zuen Errumaniaren kontra.

Kataluniako futbol selekzioarekin ere behin aritu zen, 1968an.

## Alesbestarra 
Glariaren familian bost anaia futbolari profesionalak izan ziren; hortik dator "Glaria IV" deitzeko beharra. Alesbes jaioterrian urtero bere eta bere anaia Joséren ("Glaría I") omenezko harrobiko futbol txapelketa antolatzen da.

## Erreferentziak 
## Kanpo loturak 
*  Glaría LFPren webgunean.
*  Glariaren fitxa estatuko selekzioko kide gisa.
*  *Hall of fame perico*: *Jesús Glaría*.
Laurehun eta hamabi

**Laurehun eta hamabi** (412) laurehun eta hamaikaren ondoren eta laurehun eta hamahiruaren aurretik doan zenbaki osoa da.

## Kanpo estekak
Laurehun eta hamahiru

**Laurehun eta hamahiru** (413) laurehun eta hamabiaren ondoren eta laurehun eta hamalauaren aurretik doan zenbaki osoa da.

## Kanpo estekak
Namibiako errugbi selekzioa

[thumb|[Zeelanda Berriko errugbi selekzioa|All Blacks-en aurkako partida, 2015eko Munduko txapelketan.]]
**Namibiako errugbi selekzioa** Namibia herrialdea ordezkatzen duen errugbi selekzioa da. Mundu mailan 2019ko sailkapenaren arabera 23.a da.

## Historia 
Errugbia herrialde honetan 1916. urtean sartu zen, orduan Lehen Mundu Gerra garaian Alemaniaren kolonia zenez Hegoaldeko Afrikatik inbaditu zuten gudarien ondorioz. Aldiz, Namibiako Errugbi Federazioa 1990. urtean sortu zen, urte hartan Namibiak orduan Hego-mendebaldeko Afrika deitzen zen herrialdetik independetzia lortu baitzuen.

Munduko Errugbi Txapelketan 1999an egin zuen debuta eta ordutik ekitaldi guztietan lortu du sailkatzea, izan ere Afrikako Errugbi Kopa zazpi aldiz irabazi du, beste inork baino gehiago.

### Munduko Errugbi Txapelketa 
### Afrikako Errugbi Kopa 
* Txapelduna (9): 2002, 2004, 2009, 2014, 2015, 2016, 2017, 2018, 2022
* Txapeldun ordea (3): 2003, 2006, 2025

## Kanpo estekak 
* Namibiako Errugbi Federazioaren webgunea
Laurehun eta hamabost

**Laurehun eta hamabost** (415) laurehun eta hamalauaren ondoren eta laurehun eta hamaseiaren aurretik doan zenbaki osoa da.

## Kanpo estekak
Jabetza pribatu

[thumb|[Volkswagen AG|Volkswagen enpresa jabetza pribatuaren adibidea da. Fabrika, bere akzionisten jabetza pribatua da, bere funtzionamendutik etekinak ateratzen dituzte.]]

**Jabetza pribatua** pertsonek eta enpresek kapitala, lurrak, ondasunak edo beste edozein jabetza eskuratu, kontrolatu, erabili eta oinordetzan uzteko eskubidea da. Jabetza pribatuari kontrajarrita, jabetza publikoa administrazio publikoen esku dauden aktibo ekonomikoak dira. Kontzeptuak aldaketa asko jasan ditu historian zehar.

Marxistek *jabetza pribatu* eta *jabetza pertsonalaren* arteko bereizketa egiten dute. Lehena produkzio medioei erreferentzia egiteko litzateke eta bigarrena berriz, kontsumorako eta norbanakoak ekoiztutako ondasunentzako izango litzateke.

## Eboluzio historikoa 
Jabetza kontzeptua oso zaharra dela uste da. Gizarte primitiboak jabetza eskubide batzuk konpartitzen zituzten, toki jakin batean ehizatzeko edo arrantzatzeko eskubidea, adibidez. Jabetza pertsonal batzuk bazeuden arren, arma edota sukaldeko tresnak kasurako, ohikoa zen jabetza erreala. Lurra ez zen propietate pribatu bezala hartzen hasi Erdi Arora arte. Sistema feudalarekin, lurrak okupatu zitezkeen, baina ez jabetza izan. Propietatearen esanahi modernoago batean, kleroak eta monarkiak zituzten lurrak.

Burgesiaren gorakadaren ondoren, jabetza pribatuaren garrantzia pixkanaka-pixkanaka igotzen joan zen. Historikoki, jabetza pertsonalak ez zuen garrantzirik lurraren jabetzarekin alderatu ezgero. Horregatik, ez zen zegoen propietatearen transmisio eta herentziaren erregulaziorik. Industria Iraultzarekin, nekazaritzaren beherakadarekin eta akzio eta bonoen agerpenarekin, jabetza pertsonalak jabetza errealaren garrantzi berdina hartu zuen. Lurrak erosi eta saldu zitezkeen ondasunak bihurtu ziren.

## Jabetza pribatuari kritikak 
Jabetza pribatua zalantzan jarria izan da ezkertiar politikan, anarkismo, komunismo eta sozialismoan. Adibidez, teoria sozialistak dioenez, medioen jabetza komuna izan behar da; liberalismo ekonomikoak defendatzen duen pribatizazioaren kontrakoa alegia.

## Ikus, gainera 
* Jabetza publiko
* Kapitalismo
* Nazionalizazio
* Neoliberalismo
* Pribatizazio

## Kanpo estekak
Laurehun eta hamazazpi

**Laurehun eta hamazazpi** (417) laurehun eta hamaseiaren ondoren eta laurehun eta hemezortziaren aurretik doan zenbaki osoa da.

## Kanpo estekak
Laurehun eta hogei

**Laurehun eta hogei** (420) laurehun eta hemeretziaren ondoren eta laurehun eta hogeita bataren aurretik doan zenbaki osoa da.

## Kanpo estekak
Errusiako errugbi selekzioa

[thumb|250px|Errusia eta [Georgiako errugbi selekzioa|Georgiaren arteko errugbi partidua.]]
**Errusiako errugbi selekzioa** Errusia herrialdea ordezkatzen duen errugbi selekzioa da. Sobietar Batasuneko errugbi selekzioaren ondorengo zuzena da, aldiz, Errusiako errugbi federazioa 1992. urtean sortu zen. Mundu mailan 2019ko sailkapenaren arabera 20.a da.

### Munduko Errugbi Txapelketa 
### Europako Nazioen Errugbi Kopa 
* Txapelduna (0)
* Txapeldun ordea:
** Sobietar Batasuna (4): 1985, 1987, 1989, 1990
** Errusia (2): 2008, 2009

## Kanpo estekak 
* Errusiako Errugbi Federazioaren webgunea
Per capita errenta

[thumb|300px|Herrialdeetako mapa per capita errentaren arabera [2018an, Nazioarteko Diru Funtsaren datuen arabera.]]
thumb|thumbtime=118|start=112|**per capita BPGa** zer den azaltzen duen bideoa.
'''*Per capita* errenta** edo ***per capita* BPG''' Barne Produktu Gordina eta herrialde jakin baten biztanleriaren arteko erlazioa da. Herrialde baten BPG eta biztanleria zatituz lortzen da. Ez du errentaren banaketa zehazten.

Herrialdeen arteko konparaketak egiteko erabilgarria da oso eta normalean nazioarteko dibisa nagusi bat erabiltzen dute neurtzeko (estatubatuar dolarra edo euroa). Bizi-kalitatea neurtzeko erabilia izan denez kritika zorrotzak jasan ditu:
# Ez ditu errentaren banaketan dauden desberdintasunak kontuan hartzen.
# Ez ditu kanpoko faktoreak kontuan hartzen.
# badira produkzio mota zenbait ongizatea hobetzen ez dutenak.

Hori dela eta, aditu batzuk beste indize aukeratu dituzte konparaketak egiteko, adibidez ongizate ekonomiko iraunkorraren indizea, Giniren koefizientea edo Atkinson indizea

## Ikus, gainera 
* Errenten desberdintasunaren neurketa

## Erreferentziak 
## Kanpo estekak
Ameriketako Estatu Batuetako errugbi selekzioa

**Ameriketako Estatu Batuetako errugbi selekzioa** Ameriketako Estatu Batuen ordezkaria da errugbi partida ofizialetan, USA Rugby-ren kontrolpean. Urrezko domina irabazi zuen 1920ko eta 1924ko Olinpiar Jokoetan. 

## Historia 
[thumb|250px|[1920ko Udako Olinpiar Jokoak|1920ko Olinpiar Jokoetan urrezko domina lortu zuen taldea.]]
[thumb|250px|[Tongako errugbi selekzioa|Tonga eta Estatu Batuen arteko partida Anoeta estadioan, 2016an.]]
[thumb|250px|[Samoako errugbi selekzioa|Samoaren aurkako partida, Donostian, 2018an.]]
XIX. mendearen amaieran, Ameriketako Estatu Batuetan bizi ziren Britainiar uharteetako etorkinak errugbian aritzen ziren. 1920ko hamarkadan eratu zen bertako selekzio nazionala. Olinpiar Jokoetan bi garaipen lortu zituen: 1920an eta 1924an. Ameriketako Estatu Batuetako Errugbi Federazioa 1975ean sortu zen. 2013tik aurerra, Ozeano Bareko Nazioen Errugbi Kopan jokatzen du.

## Palmaresa 
### Munduko Errugbi Kopa 
### Americas Rugby Championship 
2013tik aurrera hartu du parte Americas Rugby Championship txapelketan. 2013 eta 2014an B taldea aritu zen (*USA Selects*) eta 2016tik aurrera talde nagusia.
* Txapelduna (2): 2017, 2018
* Txapeldunordea (3): 2013 (B), 2014 (B), 2016

### Ozeano Bareko Nazioen Errugbi Kopa 
* Txapelduna (0)
* Txapeldunordea (1): 2014

### Olinpiar Jokoetako txapelketa 
* Urrezko domina (2): 1920, 1924

## Uniformea 
## Euskal Herrian 
## Kanpo estekak 
* Ameriketako Estatu Batuetako Errugbi Federazioaren webgunea
Muskau parkea

**Muskau parkea** (alemanez: *Muskauer Park*; ofizialki: *Fürst-Pückler-Park Bad Muskau*; polonieraz: *Park Mużakowski*) 545 hektarea dituen ingeles lorategia da, Erdialdeko Europako handiena dena. Alemania eta Polonia arteko mugan dago, Neisse ibaiak zeharkatuta. Alemaniako eremua Saxonia estatuan, Bad Muskau udalerrian hain zuzen ere, eta Poloniakoa Lubusz voivodian, Łęknica herritik gertu, daude. 2004an UNESCOk Gizateriaren Ondare izendatu zuen.

Eskualdeko jabea zen Hermann von Pückler-Muskauk sortu zuen 1815ean. Lorategiaz gain, *orangerie* bat eraiki, Gaztelu Zaharra (*Altes Schloss*) birmoldatu eta Gaztelu Berria (*Neues Schloss*) berreraiki zuen. Berlingo guduan parkeak zituen lau zubiak txikitu zituzten eta, gero, komunistek ez zuten aintzat hartzen, *junker* baten lana zelako. Hala ere, 1989ko iraultzen ondorioz, alde bietako agintariek antzinako parkea berreskuratzeari ekin zioten.

Image:Park_Muzakowski1.jpg
Image:Park_Muzakowski3.jpg
Image:Park_Muzakowski4.jpg
Image:Park Muzakowski2.jpg

## Kanpo estekak
Ureasaren proba

thumb|Ureasa entzimaren egitura
**Ureasaren proba** laborategian bakterioak identifikatzeko erabiltzen den teknikaren bat da.

## Oinarria 
Ureasa urearen hidrolisia katalizatzen duen entzima bat da. Hidrolisi horretan karbono dioxidoa eta amoniakoa agertzen dira, erreakzio hau gertatuz:

(NH2)2CO + H2O → CO2 + 2NH3

Hainbat bakteriok, onddok eta landarek besterik ez dute ureasa ekoizten.

Ureasaren hidrolisiak ingurua alkalinizatzen du (inguruaren pHa igo eginez); pHaren aldaketa horrek adierazle batean eragiten du, inguruaren kolorea aldatuz

## Ureasaren bakterioak 
Ureasa ekoizten duten mikroorganismoak traktu gastrointestinalaren patogenoak izan ohi dira, eta ureasari esker habitat horren azidotasuna neutralizatzen dute.

Ureasa (+) diren patogenoen artean, besteak beste, honako hauek aipa daitezke:

* Helicobacter pylori

* Enterobakterio batzuk (Proteus, Klebsiella, Citrobacter...)

* Nocardia

* Ureaplasma urealyticum

* Cryptococcus onddoa

## Prozedura 
Ereite-euskarri batekin agarrean hazitako kolonia baten inokulua hartu, identifikatu nahi den bakterioa duena.

*Stuart urea salda* izeneko inguru likidoan inokulatu, eta inkubatu 24 orduz 37º C-tan. Aztertu pHaren adierazlearen kolore aldaketa:

* ureasa (+): inguruak kolore arrosa hartzen du (urearen hidrolisiaren ondorioz)
* ureasa (-): inguruaren kolorea ez da aldatzen

Ureasa duten mikrobioek amoniakoaren agerpena eragiten dute, pHaren aldaketa sortzen duena. Inguruaren pHaren adierazleak aldaketa hori jasotzen du, kolore arrosa agertuz.

Aditu batzuek *urea salda*aren ordez *Christensen urea agarra*ren erabilera gomendatzen dute. Hazkuntza-inguru honek, era berean, urearen hidrolisia ere adierazten du, ureasa duen mikrobioa inokulatu ondoren gorri kolorea hartzen baitu.

Inkubazio-denbora garrantzi handikoa da ureasaren proba egiterakoan: izan ere, bakterio batzuek (Proteus, adibidez) ingurua azkar alkalinizatzen dute (6 ordutan), beste batzuek denbora gehiago behar duten bitartean.

## Kanpo estekak
Berlingo eraikin modernistak

**Berlingo eraikin modernistak** () sei *siedlung* edo babes ofizialeko etxebizitzaren multzoa da.

1910 eta 1933 artean eraikiak, Weimarko Errepublikak bultzatu zuen ikuspegi aurrerakoiaren sinboloa dira. 2008an UNESCOk Gizateriaren Ondare izendatu zituen. Berlin osoan zehar eraikiak, guztira 88,1 hektareako azalera duen eremu bat babestuta dago.

Eraikinak modernismoaren jarraibideak bete zituzten, Bruno Taut, Martin Wagner edo Walter Gropius arkitektoen eragina nabarituz.

## Eraikinak 
## Kanpo estekak
Potsdam eta Berlingo jauregi eta parkeak

**Potsdam eta Berlingo jauregi eta parkeak** (alemanez: *Stiftung Preußische Schlösser und Gärten Berlin-Brandenburg*) Berlinen eta Potsdamen dauden jauregi eta parkeen multzoa da

Berez ez da eremu finko bat baizik eta 1990ean UNESCOk Gizateriaren Ondare izendatu zituenean erabilitako izena. Prusiako Erresumak jauregi eta lorategien estiloaren ikurra dira.

Hasieran 500 hektarea eta 150 eraikin zituen bere barnean, 1730 eta 1916 artean eraikiak. Gero, bitan zabaldu zuten zerrenda, 1992an eta 1999an hain zuzen ere.

## 1990eko zerrenda 
* Sanssouci jauregia eta bere parkea, Potsdam
* Lorategi Berria (*Neuer Garten*), Marmol jauregia eta Cecilienhof jauregia, Potsdam
* Babelsbergeko parke eta jauregia, Potsdam
* Glienicke jauregia, Berlin
* Volkspark Klein Glienicke, Berlin
* Nikolskoe etxea, Berlin
* Pfaueninsel uhartea, Berlin
* Böttcherberg, Berlin
* Glienicke ehiza-pabilioia, Berlin

## 1992ko luzapena 
* Berreroslearen eliza (*Heilandskirche*), Potsdam
* Sacroweko jauregi eta parkea, Potsdam

## 1999 ko luzapena 
* Lindenallee
* Lorezainaren Eskola Zaharra eta Kaiserbahnhof
* Lindstedteko jauregi eta parkea
* Bornstedteko etxea
* Seekoppel
* Voltaireweg
* Alexandrowka etxeak
* Pfingstberg eta Belvedere auf dem Pfingstberg jauregiak
* Jungfernsee aintziraren hegoaldeko ertzea
* Errege-basoak
* Babelsberg parkea
* Babelsberg behatokia

## Kanpo estekak
Elia (argipena)

**Elia** hitzak adiera batzuk ditu.

## Teknologia 
* elia.eus, itzultzaile neuronal eleanitz automatikoa da, Elhuyar Fundazioak 2019an sortua.

## Toponimia 
* Elia, Eguesibarreko herria, Nafarroan.
* Colonia Elía, Entre Ríosko probintziako udalerria, Argentinan.
* Agustín de Elía geltokia, Buenos Aires Handian.
* Arroyo Elía, Buenos Aires aldeko erreka.

## Deitura 
* Juantxo Elia (1979 -), futbolaria.
* Francisco Elía (1825 -1872), militar argentinarra.
* José D'Elía (1916 - 2007), sindikalista uruguaitarra.

## Pertsona izena 
**Elia** munduko beste kultura batzuetan (greziarra, kasurako) erabiltzen den pertsona izena da. Adibideak:
* Elia Ariadna, Bizantziar Inperioko enperatriza.
* Elia Barceló, espainiar idazlea.
* Elia Eudoxia, Bizantziar Inperioko enperatriza.
* Elia Isenia, curaçaotar abeslari, musikagile, poeta eta ipuin-kontalaria.
* Elia Kazan, greziar-estatubatuar zinema zuzendaria.
* Elia Millosevich, veneziar astronomoa.
* Elia Ravelomanantsoa, madagaskartar politikari eta enpresaburua.
* Elia Viviani, italiar txirrindularia.
* Elia W. Peattie, estatubatuar idazle, kazetari eta kritikaria.
* Teodora Fracasso, *Elia San Klementerena*, italiar moja karmeldarra.

## Erreferentziak
Azcona (argipena)

**Azcona** euskarazko *Azkona* izenaren espainierazko grafia da, eta hainbat adiera ditu:

## Deitura 
* Abel Azcona, artista.
* Julián Azcona eta Marcos Azcona anaiak, XIX. mendeko argentinar militarrak.
* Rafael Azcona (1926 - 2008), espainiar gidoigilea.
* José Azcona del Hoyo (1927 - 2005), Hondurasko presidentea.
* Elizabeth Azcona Cranwell (1933 - 2004, argentinar idazlea.
* Ladislao de Arriba Azcona, *Lalo Azcona* (1951 -), asturiar kazetari eta enpresaburua.
** Fundación Azcona, Lalo Azcona kazetariak bultzatua.

## Beste batzuk 
* Estudios Azcona, Mauro eta Víctor Azkona anaiek Barakaldon sortutakoa.

## Ikus, gainera 
* Azkona
Montreuil-sous-Pérouse

**Montreuil-sous-Pérouse** Bretainiako udalerri bat da. Administraiboki Frantziako Ille eta Vilaine departamenduan dago Bretainia eskualdean. 2013an  biztanle zituen.

## Demografia 
### Biztanleria 
2007an udalerrian erroldatutako biztanleak 1.079 ziren. Familiak 367 ziren, horien artean 46 pertsona bakarrekoak ziren (29 bakarrik bizi ziren gizonak eta 17 bakarrik bizi ziren emakumeak), 102 seme-alabarik gabeko familiak ziren, 198 seme-alabak dituzten bikoteak ziren eta 21 seme-alabak dituzten guraso-bakarreko familiak ziren.

Biztanleriak, denborak, ondorengo grafikoan ageri den bilakaera izan du:

### Etxebizitza 
2007an 392 etxebizitza zeuden, 375 familiaren etxebizitza nagusia ziren, 6 bigarren erresidentzia ziren eta 11 hutsik zeuden. 384 etxeak ziren eta 7 apartamentuak ziren. 375 etxebizitza nagusietatik 291 bere jabearen bizilekua ziren, 80 alokairuan okupaturik zeuden eta 4 doan lagata zeuden; 11 etxek bi gela zituzten, 35 etxek hiru zituzten, 83 etxek lau zituzten eta 247 etxek bost zituzten. 309 etxebizitzek parking plaza bat zuten azpialdean. 124 etxetan auto bat zegoen eta 241 bi edo gehiago zeuden

### Biztanleria-piramidea 
2009an sexu eta adinaren araberako biztanleria-piramidea hau zen:

## Ekonomia 
2007an lan egiteko adina zuten pertsonak 709 ziren, horien artean 543 aktiboak ziren eta 166 inaktiboak ziren. 543 pertsona aktiboetatik 522 lanean zeuden (275 gizon eta 247 emakume) eta 21 langabezian zeuden (12 gizon eta 9 emakume). 166 pertsona inaktiboetatik 65 erretiraturik zeuden, 63 ikasten zeuden eta 38 "bestelako inaktibo" gisa sailkaturik zeuden.

### Diru sarrerak 
2009an Montreuil-sous-Pérouse udalerrian 388 unitate fiskal zeuden, 1.146,5 pertsonek osaturik. Pertsona bakoitzeko diru-sarrera fiskalaren mediana 19.494€ zen.

### Activitats ecomòmiques 
2007an zeuden 22 komertzioetatik, 2 janari enpresak ziren, 1 bestelako produktu industrialen fabrikazioko enpresa zen, 5 eraikuntza enpresak ziren, 4 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 1 higiezinen enpresa zen, 4 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.

2009an zeuden norbanakoentzako 6 zerbitzu publikoetatik, 1 autoeskola zen, 2 igeltseroak, 2 zurginak eta 1 iturgina.

2000. urtean Montreuil-sous-Pérouse udalerrian 32 nekazaritza-ustiategi zeuden, 903 hektarea erabiltzen.

## Equipaments sanitaris i escolars 
2009an lehen-hezkuntzako eskola bat zegoen.

## Gertuen dauden udalerriak 
Diagrama honek gertuen dauden herriak erakusten ditu.

    400px|ezkerrera|enllaç=|Herri batzuen distantzia erlatiboak 
    

## Erreferentziak 
* Résumé statistique Datu estatistikoen laburpena de Montreuil-sous-Pérouse udalerrirako INSEEn.
* Évolution et structure de la population Datuen estatistikak de Montreuil-sous-Pérouse udalerrirako INSEEn.
* France par comune Frantziako udalerri guztien datu zehatzak mapa batean ikusgai.

## Kanpo estekak
Moulins (Ille eta Vilaine)

**Moulins** Bretainiako udalerri bat da. Administraiboki Frantziako Ille eta Vilaine departamenduan dago Bretainia eskualdean. 2013an  biztanle zituen.

## Demografia 
### Biztanleria 
2007an udalerrian erroldatutako biztanleak 626 ziren. Familiak 233 ziren, horien artean 58 pertsona bakarrekoak ziren (27 bakarrik bizi ziren gizonak eta 31 bakarrik bizi ziren emakumeak), 61 seme-alabarik gabeko familiak ziren, 103 seme-alabak dituzten bikoteak ziren eta 11 seme-alabak dituzten guraso-bakarreko familiak ziren.

Biztanleriak, denborak, ondorengo grafikoan ageri den bilakaera izan du:

### Etxebizitza 
2007an 271 etxebizitza zeuden, 236 familiaren etxebizitza nagusia ziren, 16 bigarren erresidentzia ziren eta 19 hutsik zeuden. 261 etxeak ziren eta 8 apartamentuak ziren. 236 etxebizitza nagusietatik 174 bere jabearen bizilekua ziren eta 62 alokairuan okupaturik zeuden; 3 etxek gela bat zuten, 15 etxek bi zituzten, 47 etxek hiru zituzten, 57 etxek lau zituzten eta 114 etxek bost zituzten. 187 etxebizitzek parking plaza bat zuten azpialdean. 91 etxetan auto bat zegoen eta 129 bi edo gehiago zeuden

### Biztanleria-piramidea 
2009an sexu eta adinaren araberako biztanleria-piramidea hau zen:

## Ekonomia 
2007an lan egiteko adina zuten pertsonak 395 ziren, horien artean 335 aktiboak ziren eta 60 inaktiboak ziren. 335 pertsona aktiboetatik 315 lanean zeuden (170 gizon eta 145 emakume) eta 19 langabezian zeuden (7 gizon eta 12 emakume). 60 pertsona inaktiboetatik 18 erretiraturik zeuden, 31 ikasten zeuden eta 11 "bestelako inaktibo" gisa sailkaturik zeuden.

### Diru sarrerak 
2009an Moulins udalerrian 250 unitate fiskal zeuden, 668 pertsonek osaturik. Pertsona bakoitzeko diru-sarrera fiskalaren mediana 17.857€ zen.

### Activitats ecomòmiques 
2007an zeuden 15 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 6 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren eta 3 zerbitzu enpresak ziren.

2009an zeuden norbanakoentzako 3 zerbitzu publikoetatik, 1 igeltseroa zen, 1 argiketaria eta 1 jatetxe.

2009an zeuden 2 establezimendu komertzialetatik, 1 120 m2 baino gutxiagoko denda zen eta 1 harategia zen.

2000. urtean Moulins udalerrian 31 nekazaritza-ustiategi zeuden, 1.092 hektarea erabiltzen.

## Equipaments sanitaris i escolars 
2009an lehen-hezkuntzako eskola bat zegoen.

## Gertuen dauden udalerriak 
Diagrama honek gertuen dauden herriak erakusten ditu.

    400px|ezkerrera|enllaç=|Herri batzuen distantzia erlatiboak 
    

## Erreferentziak 
* Résumé statistique Datu estatistikoen laburpena de Moulins udalerrirako INSEEn.
* Évolution et structure de la population Datuen estatistikak de Moulins udalerrirako INSEEn.
* France par comune Frantziako udalerri guztien datu zehatzak mapa batean ikusgai.

## Kanpo estekak
Moussé

**Moussé** Bretainiako udalerri bat da. Administraiboki Frantziako Ille eta Vilaine departamenduan dago Bretainia eskualdean. 2013an  biztanle zituen.

## Demografia 
### Biztanleria 
2007an udalerrian erroldatutako biztanleak 311 ziren. Familiak 96 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren, 56 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.

Biztanleriak, denborak, ondorengo grafikoan ageri den bilakaera izan du:

### Etxebizitza 
2007an 111 etxebizitza zeuden, 99 familiaren etxebizitza nagusia ziren, 3 bigarren erresidentzia ziren eta 9 hutsik zeuden. 108 etxeak ziren eta 3 apartamentuak ziren. 99 etxebizitza nagusietatik 77 bere jabearen bizilekua ziren eta 22 alokairuan okupaturik zeuden; 1ek gela bat zuen, 4 etxek bi zituzten, 17 etxek hiru zituzten, 17 etxek lau zituzten eta 60 etxek bost zituzten. 85 etxebizitzek parking plaza bat zuten azpialdean. 31 etxetan auto bat zegoen eta 67 bi edo gehiago zeuden

### Biztanleria-piramidea 
2009an sexu eta adinaren araberako biztanleria-piramidea hau zen:

## Ekonomia 
2007an lan egiteko adina zuten pertsonak 199 ziren, horien artean 169 aktiboak ziren eta 30 inaktiboak ziren. 169 pertsona aktiboetatik 164 lanean zeuden (91 gizon eta 73 emakume) eta 5 langabezian zeuden (1 gizon eta 4 emakume). 30 pertsona inaktiboetatik 6 erretiraturik zeuden, 12 ikasten zeuden eta 12 "bestelako inaktibo" gisa sailkaturik zeuden.

### Diru sarrerak 
2009an Moussé udalerrian 104 unitate fiskal zeuden, 328 pertsonek osaturik. Pertsona bakoitzeko diru-sarrera fiskalaren mediana 18.070€ zen.

### Activitats ecomòmiques 
2007an zeuden 5 komertzioetatik, 1 eraikuntza enpresa zen, 2 ibilgailuen saltze eta konpontze enpresak ziren, 1 garraio enpresa zen eta 1 zerbitzu enpresa zen.

2009an norbanakoentzat zegoen zerbitzu bakarra zurgina zen.

2000. urtean Moussé udalerrian 10 nekazaritza-ustiategi zeuden, 174 hektarea erabiltzen.

## Gertuen dauden udalerriak 
Diagrama honek gertuen dauden herriak erakusten ditu.

    400px|ezkerrera|enllaç=|Herri batzuen distantzia erlatiboak 
    

## Erreferentziak 
* Résumé statistique Datu estatistikoen laburpena de Moussé udalerrirako INSEEn.
* Évolution et structure de la population Datuen estatistikak de Moussé udalerrirako INSEEn.
* France par comune Frantziako udalerri guztien datu zehatzak mapa batean ikusgai.

## Kanpo estekak
Muel (Ille eta Vilaine)

**Muel** Bretainiako udalerri bat da. Administraiboki Frantziako Ille eta Vilaine departamenduan dago Bretainia eskualdean. 2013an  biztanle zituen.

## Demografia 
### Biztanleria 
2007an udalerrian erroldatutako biztanleak 779 ziren. Familiak 318 ziren, horien artean 90 pertsona bakarrekoak ziren (63 bakarrik bizi ziren gizonak eta 27 bakarrik bizi ziren emakumeak), 98 seme-alabarik gabeko familiak ziren, 110 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.

Biztanleriak, denborak, ondorengo grafikoan ageri den bilakaera izan du:

### Etxebizitza 
2007an 423 etxebizitza zeuden, 322 familiaren etxebizitza nagusia ziren, 46 bigarren erresidentzia ziren eta 55 hutsik zeuden. 418 etxeak ziren eta 5 apartamentuak ziren. 322 etxebizitza nagusietatik 241 bere jabearen bizilekua ziren, 78 alokairuan okupaturik zeuden eta 2 doan lagata zeuden; 1ek gela bat zuen, 30 etxek bi zituzten, 65 etxek hiru zituzten, 90 etxek lau zituzten eta 135 etxek bost zituzten. 276 etxebizitzek parking plaza bat zuten azpialdean. 161 etxetan auto bat zegoen eta 136 bi edo gehiago zeuden

### Biztanleria-piramidea 
2009an sexu eta adinaren araberako biztanleria-piramidea hau zen:

## Ekonomia 
2007an lan egiteko adina zuten pertsonak 478 ziren, horien artean 370 aktiboak ziren eta 108 inaktiboak ziren. 370 pertsona aktiboetatik 346 lanean zeuden (195 gizon eta 151 emakume) eta 24 langabezian zeuden (10 gizon eta 14 emakume). 108 pertsona inaktiboetatik 45 erretiraturik zeuden, 26 ikasten zeuden eta 37 "bestelako inaktibo" gisa sailkaturik zeuden.

### Diru sarrerak 
2009an Muel udalerrian 348 unitate fiskal zeuden, 839 pertsonek osaturik. Pertsona bakoitzeko diru-sarrera fiskalaren mediana 15.523€ zen.

### Activitats ecomòmiques 
2007an zeuden 33 komertzioetatik, 1 erauzte enpresa zen, 2 janari enpresak ziren, 2 bestelako produktu industrialen fabrikazioko enpresak ziren, 9 eraikuntza enpresak ziren, 7 ibilgailuen saltze eta konpontze enpresak ziren, 1 garraio enpresa zen, 4 ostalaritza eta jatetxe enpresak ziren, 2 higiezinen enpresak ziren, 3 zerbitzu enpresak ziren eta 2 administrazio publikoko enpresak ziren.

2009an zeuden norbanakoentzako 11 zerbitzu publikoetatik, 2 igeltseroak ziren, 3 margolariak, 1 zurgina, 1 iturgina, 2 argiketariak eta 2 jatetxeak.

2009an zegoen establezimendu komertzial bakarra okindegi bat zen.

2000. urtean Muel udalerrian 59 nekazaritza-ustiategi zeuden, 2.070 hektarea erabiltzen.

## Equipaments sanitaris i escolars 
2009an lehen-hezkuntzako eskola bat zegoen.

## Gertuen dauden udalerriak 
Diagrama honek gertuen dauden herriak erakusten ditu.

    400px|ezkerrera|enllaç=|Herri batzuen distantzia erlatiboak 
    

## Erreferentziak 
* Résumé statistique Datu estatistikoen laburpena de Muel udalerrirako INSEEn.
* Évolution et structure de la population Datuen estatistikak de Muel udalerrirako INSEEn.
* France par comune Frantziako udalerri guztien datu zehatzak mapa batean ikusgai.

## Kanpo estekak